Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par Padomes kopējo nostāju , pieņemot eiroparlamenta un padomes lēmumu par Eiropas audiovizuālā sektora atbalsta programmas ieviešanu (MEDIA 2007) /* COM/2006/0450 galīgā redakcija - COD 2004/0151 */





[pic] | EIROPAS KOPIENU KOMISIJA | Briselē, 10.8.2006 COM(2006) 450 galīgā redakcija 2004/0151 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju , pieņemot eiroparlamenta un padomes lēmumu par Eiropas audiovizuālā sektora atbalsta programmas ieviešanu (MEDIA 2007) 2004/0151 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju , pieņemot eiroparlamenta un padomes lēmumu par Eiropas audiovizuālā sektora atbalsta programmas ieviešanu (MEDIA 2007) 1. INFORMĀCIJAI Priekšlikuma iesniegšanas datums EP un Padomē (dokuments COM(2004) 470 galīgais– 2004/0151 (COD)): | 2004. gada 15. jūlijs | Eiropas Ekonomikas un sociālo lietu komisijas atzinuma datums: | 2005. gada 6. aprīlis | Reģionu komisijas atzinuma datums | 2005. gada 23. februāris | Eiroparlamenta atzinuma datums, pirmais lasījums: | 2005. gada 25. oktobris | Kopējās nostājas pieņemšanas datums: | 2006. gada 24. jūlijs. | 2. KOMISIJAS PRIEKŠLIKUMA MĒRĶIS Komisijas priekšlikums ir izveidot Eiropas atbalsta programmu MEDIA 2007 no pašreizējām MEDIA Plus un MEDIA Apmācību programmām ar ierosināto budžetu € 1,055 miljardu apmērā. Tās galvenie mērķi ir: saglabāt un veicināt Eiropas kultūras dažādību un saglabāt kinematogrāfisko/audiovizuālo mantojumu, nodrošinot sabiedrības pieeju šim mantojumam un veicinot dialogu starp kultūrām; palielinot Eiropas filmu un citas audiovizuālās produkcijas apriti gan ES iekšienē, gan ārpus tās, un nostiprinot Eiropas audiovizuālā sektora komercdarbību atvērta un konkurējoša tirgus kontekstā. 3. KOMENTĀRI PAR KOPĒJO NOSTĀJU 3.1. Vispārējās piezīmes Komisija atzīmē, ka Padome ir panākusi vienprātīgu vienošanos. Padomes kopējā nostāja ietver sevī galvenos Parlamenta veiktos grozījumus. Tā ierosina nelielu skaitu grozījumu Komisijas sākotnējam priekšlikumam, ieskaitot Programmas budžeta lielumu. 3.2. Atsauksme par pirmajā lasījumā pieņemtajiem Parlamenta grozījumiem Komisija pilnībā akceptēja lielāko daļu Parlamenta grozījumu: 1, 2, 4, 8, 10, 11, 12, 16, 17, 19, 20, 25, 29, 32, 36, 37, 44, 46, 50, 58, 59, 60, 62, 66, 72 un 75. Komisija akceptēja principā vai daļēji šādus grozījumus: 5, 6, 7, 9, 14, 18, 21, 22, 23, 24, 30, 35, 38, 40, 41, 42, 43, 45, 47, 48, 53, 54, 56, 61, 63, 67, 68, 76 un 77. Kopējā nostāja ietver sevī visus Komisijas akceptētos grozījumus. Komisija noraidīja šādus grozījumus: 3, 15, 26, 27, 28, 31, 33, 34, 39, 49, 51, 52, 55, 57, 64, 65, 69, 70, 71, 73, 74, 78, 80, 81, 82 un 83. Daži no grozījumiem pārsniedza Media 2007 programmas mērķus vai bija ārpus programmas ietvariem; citi attiecās uz pasākumiem un mērķiem, kurus programma jau bija īstenojusi. Daži zināmi grozījumi nebija pieņemami tāpēc, ka tie nepalīdzētu samazināt atšķirības Eiropas audiovizuālajā tirgū starp dalībvalstīm ar zemu ražošanas kapacitāti un dalībvalstīm ar augstu ražošanas kapacitāti. Visbeidzot, Komisija nevarēja akceptēt grozījumus, kas attiecas uz Konstitūcijas izveidošanas līgumu vai grozījumus par iespējām atvērt programmu trešajām valstīm. 3.3. Padomes ieviestie jaunie nosacījumi Savā kopējā nostājā Padome ieviesa zināmas nenozīmīgas izmaiņas, kuras Komisijai bija pieņemamas. Ir divas būtiskas atšķirības attiecībā uz Komisijas priekšlikumu: nosacījumi par komitoloģiju, kas turpina Komisiju kārtību, kas ieviesta pašreizējās MEDIA programmas ietvaros. Vienīgais otrais jaunais elements bez budžeta, kuru Padome ierosina noteikt 671 miljonu € apmērā (pēc 2004. gada cenu vērtības) un kas izriet no vienošanās par finanšu perspektīvām 2007. –2013. gadam, ir indikatīvā sadalījuma iekļaušana pielikumā atbilstoši iepriekšējam lēmumam par MEDIA Plus. 4. SECINĀJUMI Komisija uzskata, ka Padomes kopējā nostāja būtiski nemaina Komisijas priekšlikuma mērķus un būtību.